許芯悅

許芯悅係香港模特兒兼演員，2014年主持過香港有線電視節目《怪談》而做咗其中一位「怪談女」。

簡歷
許芯悅19歲開始做做廣告模特兒，拍過唔少廣告。2013年，佢參演電影《生前必做七件事》做第一女主角，但因為一條畀人叫「絕望港女」嘅網上宣傳片嘅手法太激而引起一場風波。

許芯悅2014年喺香港有線電視節目《怪談》做主持，畀觀眾叫做「怪談女」。到2016年，佢開始亮相viuTV，當中喺真人騷節目《脫獨工程》做嘉賓，畀班男參賽者無禮對待同口頭性騷擾而感到受辱。

演出

電影
2013年：《生前必做七件事》飾演 Katie

電視節目
香港有線電視
2014年：《怪談·6魔女》 主持
viuTV
2016年：《慳D啦Honey》 飾演 含羞答答小龍女 
2016年：《網絡瘋人》—兩性劇場 飾演 Kitty 
2016年：《脫獨工程》嘉賓 

香港女演員
香港女模特兒
芯悅